“ไฟแนนซ์” วิ่งคึก! โบรกชี้ “Underperform” ตลาดฯ – คลายกังวลหนี้เสีย ลุ้นปี 64 โตต่อเนื่อง
“ไฟแนนซ์” วิ่งคึก! โบรกชี้ “Underperform” ตลาดฯ - คลายกังวลหนี้เสีย ลุ้นปี 64 โตต่อเนื่อง
28 ธ.ค. 2563

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD อยู่ที่ระดับ 68.50 บาท บวก 0.75 บาท หรือ 1.11% สูงสุดที่ระดับ 68.75 บาท ต่ำสุดที่ระดับ 68.50 บาท ด้วยมูลค่าการซื้อขาย 104.08 ล้านบาท
บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS อยู่ที่ระดับ 262 บาท บวก 12 บาท หรือ 4.80% สูงสุดที่ระดับ 263 บาท ต่ำสุดที่ระดับ 256 บาท ด้วยมูลค่าการซื้อขาย 464.33 ล้านบาท
บริษัท ราชธานีลิสซิ่ง จำกัด (มหาชน) หรือ THANI อยู่ที่ระดับ 4.68 บาท บวก 0.32 บาท หรือ 7.34% สูงสุดที่ระดับ 4.74 บาท ต่ำสุดที่ระดับ 4.44 บาท ด้วยมูลค่าการซื้อขาย 260.74 ล้านบาท
บริษัท เมืองไทย แคปปิตอล จำกัด (มหาชน) หรือ MTC อยู่ที่ระดับ 61.75 บาท บวก 2.25 บาท หรือ 3.78% สูงสุดที่ระดับ 61.75 บาท ต่ำสุดที่ระดับ 60.50 บาท ด้วยมูลค่าการซื้อขาย 154.17 ล้านบาท
บริษัท อะมานะฮ์ ลิสซิ่ง จำกัด (มหาชน) หรือ AMANAH อยู่ที่ระดับ 4.22 บาท บวก 0.08 บาท หรือ 1.93% สูงสุดที่ระดับ 4.26 บาท ต่ำสุดที่ระดับ 4.18 บาท ด้วยมูลค่าการซื้อขาย 32.44 ล้านบาท
บริษัท ซิงเกอร์ประเทศไทย จำกัด (มหาชน) หรือ SINGER อยู่ที่ระดับ 29 บาท บวก 1.75 บาท หรือ 6.42% สูงสุดที่ระดับ 29.25 บาท ต่ำสุดที่ระดับ 28 บาท ด้วยมูลค่าการซื้อขาย 107.14 ล้านบาท
นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) จำกัด (มหาชน) กล่าวว่า หุ้นกลุ่มไฟแนนซ์ที่ราคาปรับขึ้นมาสูง เนื่องจากในช่วงที่ผ่านมาหุ้นกลุ่มดังกล่าวยัง Underperform ตลาดฯ ประกอบกับสถานการณ์เรื่องของหนี้เสียเริ่มคลี่คลายไปในทิศทางที่ดีขึ้น ทำให้คุณภาพลูกหนี้ดีขึ้น และคาดการณ์ว่าปี 2564 หุ้นกลุ่มไฟแนนซ์จะกลับมาเติบโตได้อีก
นักวิเคราะห์บริษัทหลักทรัพย์ ทรีนีตี้ จำกัด ระบุว่า นับตั้งแต่ต้นเดือนธันวาคมที่ผ่านมา พบการปรับตัวลงของผลตอบแทนพันธบัตรรัฐบาลมาตลอดทาง ชี้ถึงมุมมองของนักลงทุนในตลาดพันธบัตรต่อคาดการณ์เศรษฐกิจและคาดการณ์เงินเฟ้อในช่วงถัดไปที่น่าจะทรงตัวอยู่ในระดับต่ำ โดยภาวะดังกล่าวมีโอกาสทำให้ความต้องการสินเชื่อในระบบ Non-bank ปรับตัวสูงขึ้นในช่วงถัดไป
เมื่อมาประกอบกับแนวนโยบายการเงินที่น่าจะผ่อนคลายมากขึ้นอีกนั้น มองเป็นปัจจัยบวกต่อกลุ่มผู้ให้บริการสินเชื่อส่วนบุคคล อาทิ SAWAD, MTC ไม่นับรวมกับผู้เล่นในกลุ่มบริหารหนี้ ที่น่าจะได้ประโยชน์จากโอกาสในการซื้อหนี้ในระดับราคาที่น่าสนใจต่อไป ทั้ง BAM, JMT, CHAYO ล่าสุด หากนับตั้งแต่ต้นเดือน ธ.ค.ที่ผ่านมา พบการ Rotate ของเม็ดเงินเข้าสู่กลุ่มไฟแนนซ์จนทำให้เป็นเซ็กเตอร์อันดับ 2 รองจาก ETRON ที่มีการปรับตัว Outperform ตลาดมากที่สุด